Die vleeswording van die Woord, JaHWèshua.
JOH 1:1 : IN die begin was die Woord, en die Woord was by die Elohim, en die Woord was Elohim. [Génesis 1:1; 2 Ezra 6:38]
JOH 1:2 : Hy was in die begin by die Elohim.
JOH 1:3 : Alle dinge het deur Hom ontstaan, en sonder Hom het nie een ding ontstaan wat ontstaan het nie.
JOH 1:4 : In Hom was lewe, en die lewe was die Lig van die adam.
JOH 1:5 : En die Lig skyn in die Duisternis, en die Duisternis het Hom nie oorweldig nie.
JOH 1:6 : Daar was 'n man van die Elohim gestuur, wie se naam JeHôWganan was.
JOH 1:7 : Hy het tot 'n getuienis gekom om van die Lig te getuig, sodat almal deur hom sou glo.
JOH 1:8 : Hy was nie die Lig nie, maar hy moes van die Lig getuig.
JOH 1:9 : Die ware Lig wat elke adamiet verlig, was aan kom in die wêreld. [2 Ezra 2:35]
JOH 1:10 : Hy was in die wêreld, en die wêreld het deur Hom ontstaan, en die wêreld het Hom nie geken nie.
JOH 1:11 : Hy het na Sy Eiendom gekom, en Sy Eiendom het Hom nie aangeneem nie.
JOH 1:12 : Maar soveel van die wat Hom aangeneem het, aan hulle het Hy mag gegee om kinders van Elohim te word, aan hulle wat in Sy Naam glo;
JOH 1:13 : wat nie uit die bloed of uit die wil van die vlees of uit die wil van 'n man nie, maar uit Elohim gebore is.
JOH 1:14 : En die Woord het Vlees geword en het onder ons vertoef - en ons het Sy Glansrykheid aanskou, 'n Glansrykheid soos van die Eniggeborene wat van die VADER kom - vol van Barmhartigheid en Waarheid.
Die Getuienis van JeHôWganan die Wasser.
JOH 1:15 : JEHÔWGANAN getuig van Hom en roep en sê: Dit was Hy van wie ek gesê het: Hy wat ná my kom, het voor my geword, want Hy was eerder as ek.
JOH 1:16 : En uit Sy volheid het ons almal ontvang, ja, Barmhartigheid op Barmhartigheid.
JOH 1:17 : Want die Wet is deur Moshè gegee; die Barmhartigheid en die Waarheid het deur JaHWèshua die Gesalfde gekom.
JOH 1:18 : Niemand het ooit die Elohim gesien nie; die eniggebore Seun wat in die Boesem van die VADER is, dié het HOM verklaar. [Exodus 33:20]
JOH 1:19 : En dit is die getuienis van JeHôWganan, toe die manne van JeHûWdah uit Jerusalem priesters en Leviete gestuur het om hom te vra: Wie is u?
JOH 1:20 : En hy het erken en nie ontken nie, maar het erken: Ek is nie die Gesalfde nie.
JOH 1:21 : Toe vra hulle hom: Wat dan? Is u EliJaHûW? En hy sê: Ek is nie. Is u die Profeet? En hy antwoord: Nee.
JOH 1:22 : Toe sê hulle vir hom: Wie is u? - dat ons antwoord kan gee aan die wat ons gestuur het. Wat sê u van uself?
JOH 1:23 : Hy antwoord: Ek is die stem van een wat roep in die wildernis: Berei die Weg van JaHWeH maak gelyk [in die woestyn 'n grootpad vir onse Elohey] soos JeshaJaHûW, die Profeet, gesê het. [JeshaJaH 40:3]
JOH 1:24 : En die wat gestuur was, was uit die Fariseërs.
JOH 1:25 : En hulle vra hom en sê vir hom: Waarom was/doop u dan as u nie die Gesalfde of EliJaHûW of die Profeet is nie?
JOH 1:26 : JeHôWganan antwoord hulle en sê: Ek was/doop in water, maar onder julle staan Hy vir wie julle nie ken nie -
JOH 1:27 : dit is Hy wat ná my kom, wat voor my geword het, Wie se skoenriem ek nie waardig is om los te maak nie.
JOH 1:28 : Dit het gebeur in Betábara, oorkant die Jordaan, waar JeHôWganan besig was om te was/doop.
JOH 1:29 : Die volgende dag sien JeHôWganan, JaHWèshua na hom toe kom, en hy sê: Dáár is die Lam van die Elohim wat die oortredinge van die wêreld sal dra!
JOH 1:30 : Dit is Hy van wie ek gesê het: Ná my kom 'n Man wat voor my geword het, want Hy was eerder as ek.
JOH 1:31 : En ek het Hom nie geken nie; maar dat Hy aan JisraEl openbaar sou word, daarom het ek gekom en in water gewas/gedoop.
JOH 1:32 : En JeHôWganan het getuig en gesê: Ek het die Gees soos 'n Duif uit die Hemele sien neerdaal, en Sy het op Hom gebly.
JOH 1:33 : En ek het Hom nie geken nie; maar HY wat my gestuur het om in water te was/doop, HY het aan my gesê: Op wie jy die Gees sien neerdaal en op Hom bly, dit is Hy wat met die Gees van die Apartheid was/doop. [Odes van Salomo 24:1-2]
JOH 1:34 : En ek het gesien en getuig dat Hy die Seun van die Elohim is.
Die eerste studente van JaHWèshua.
JOH 1:35 : DIE volgende dag het JeHôWganan weer daar gestaan en twee van sy studente;
JOH 1:36 : en toe hy JaHWèshua sien wandel, sê hy: Dáár is die Lam van die Elohim!
JOH 1:37 : En die twee studente het hom dit hoor sê en JaHWèshua gevolg.
JOH 1:38 : En toe JaHWèshua Hom omdraai en hulle sien volg, sê Hy vir hulle: Wat soek julle? En hulle antwoord Hom: Rabbi - dit wil sê, as dit [uit Aramees] vertaal word, my Leermeester- waar is U tuis?
JOH 1:39 : Hy sê vir hulle: Kom kyk. Hulle het gegaan en gesien waar Hy tuis was en dié dag by Hom gebly. En dit was omtrent die tiende uur.
JOH 1:40 : Andréas, die broer van Simon Petrus, was een van die twee wat dit van JeHôWganan gehoor en Hom gevolg het.
JOH 1:41 : Hy het eers sy eie broer Simon gekry en vir hom gesê: Ons het die Mashiag gevind - dit is, as dit [uit Hebreeus] vertaal word, die Gesalfde.
JOH 1:42 : En hy het hom na JaHWèshua gelei. Toe kyk JaHWèshua hom aan en sê: Jy is Simon, die seun van Jona; jy sal genoem word Kéf[as], wat [uit Aramees] vertaal word Petrus.
JOH 1:43 : Die volgende dag wou JaHWèshua na Galiléa vertrek; en Hy het Filippus gekry en vir hom gesê: VOLG MY.
JOH 1:44 : En Filippus was van Betsáida, uit die stad van Andréas en Petrus.
JOH 1:45 : Filippus het NethanEl gekry en vir hom gesê: Ons het Hom gevind van wie Moshè in die Wet en ook die Profete geskrywe het: JaHWèshua, die seun van JôWsef van Násaret.
JOH 1:46 : En NethanEl sê vir hom: Kan daar uit Násaret iets goeds wees? Filippus antwoord hom: Kom kyk.
JOH 1:47 : Daarop sien JaHWèshua NethanEl na Hom toe kom en sê van hom: Hier is waarlik 'n JisraEliet in wie daar geen bedrog is nie.
JOH 1:48 : NethanEl sê vir Hom: Waarvandaan ken U my? JaHWèshua antwoord en sê vir hom: Voordat Filippus jou geroep het toe jy onder die Vyeboom was, het Ek jou gesien.
JOH 1:49 : NethanEl antwoord en sê vir Hom: My Meester, U is die Seun van die Elohim, U is die Koning van JisraEl!
JOH 1:50 : JaHWèshua antwoord en sê vir hom: Glo jy omdat Ek vir jou gesê het: Ek het jou onder die Vyeboom gesien? Jy sal groter dinge sien as dit.
JOH 1:51 : En Hy sê vir hom: Voorwaar, voorwaar Ek sê vir julle, van nou af sal julle die Hemele geopend sien en die Boodskappers van Elohim opklim en neerdaal na die Seun van die Adam.